АҞӘА, хәажәкыра 19 - Sputnik. Адунеи аҿы зегь иреиҳау асоциалтә ҳа Facebook Instagram аҿы афотосахьақәа реимдаразы 13 шықәса иреиҵбу ахәыҷқәа рзы аверсиа аус аднаулоит ҳәа аанацҳауеит РИА Новости амаҵзура Блумберг адыррақәа ҵаҵӷәыс иҟаҵаны.
"Ацҵа ҿыц азы аҳәамҭа ҟаҵан аилахәыра аҩнуҵҟа аԥшьашаҽны, аха иара макьана аусура иаламгацт", - ҳәа аҩуеит амаҵзура.
"Ахәыҷқәа рҭаацәа ирыҳәоит рҩызцәа рыҽрымардарц алзыршо ацҵазы. Убри инадҳәаланы иҳаӡбеит Messenger Kids аиԥш ацҵа ҿыц аус адулара. Ҳгәы иҭоуп Instagram аҿы аҭаацәа ахылаԥшра зырҭалаша, ахәыҷқәа реинырра иахәо, ринтересқәа рҭакқәа ахьырыԥшааша асистема алагалара", - ҳәа Facebook ахаҭарнак Џьо Осборн (Joe Osborne) иажәақәа аанагоит амаҵзура.
Messenger Kids - Facebook аҿы ақәыԥшцәа реинырра иазырхоуп. Ацҵа аҭаацәа ахылаԥшра арҭартә еиҿкаауп, аха уаанӡа агхақәа аманы иҟан, ақәыԥшцәагьы рҭаацәа ирзымдыруа ауаа ирнырыр анрылшоз ыҟан. Ари ацәажәара ду ахылҿиааит ахәыҷқәа иахәҭоу ахьчара ахьалмыршаз азы.
АҞӘА, мшаԥы 13 - Sputnik. Кремль Урыстәыла асанкциақәа ирхырҟьаны Visa, Mastercard ирҿыргар ҟалоит ҳәа рҳәеит. Абри атәы аанацҳауеит РИА Новости Урыстәыла ахада ипресс-маӡаныҟәгаҩ Дмитри Песков иажәақәа шьаҭас иганы.
"Иаахҵәаны иаҳҳәар ҳалшоит Урыстәыла аганахь ала еиуеиԥшым аформақәа рыла аԥкырақәа шымҩаԥырго иакымкәа иҩбамкәа аҳәынҭқаррақәа. Арҭ аԥкырақәа иазыԥхьагәоуҭаша ракәым. Убри азы абри апроцесс аҳәаақәа ирҭагӡаны, зны-зынла ҳганахь ала агәаӷҵәҟьа ахьаадырԥшуа инадҳәаланы иҟаларызеи уҳәартә иҟам", - иҳәеит иара Урыстәыла асанкциақәа ирхырҟьаны Visa, Mastercard ирҿыргар ҟалома ҳәа ирҭаз азҵаара аҭакс.
Уаанӡа Урыстәыла адәныҟатәи аусқәа рминистр Сергеи Лавров аҳәамҭа ҟаиҵахьан Урыстәыла маҷ-маҷ асанкциатә цәшәарақәа еиҵатәлатәлароуп адоллар иашьашәалоу амилаҭтәи альтернативатәи валиутақәа рыла ҳәа.
"Мраҭашәара хылаԥшра знаҭо жәларбжьаратәи аԥарашәаратә системақәа аҽрыцәхьакра рҭахуп", - иҳәеит адипломат адоллар акәымкәа амилаҭтә валиутақәа рахь аиасра шахәҭо азгәаҭо.
Иара убас шәаԥхьар ҟалоит:
АҞӘА, мшаԥы 13 - Sputnik. Индиа азин ҟанаҵеит афармацевттә еилахәыра Dr. Reddy's Laboratories Ltd. Урыстәылатәи алаҵа "Спутник V" аимпорт мҩаԥнагаларц ҳәа анацҳауеит РИА Новости.
Аилахәыра ари азин аиуит Индиа ахәшәқәа рхылаԥшразы Аусбарҭа хада аҟынтәи.
Алаҵа "Спутник V" аԥҵоуп иҭҵаау, игәаҭоу ауаҩԥсы иаденовирустә вектор аплатформала. Иара аԥыжәара арҭоит ашәарҭадара, хра аманы аҟазаара, акраамҭатәи ахҟьаԥҟьақәа рыҟамзаара.
"Агәахәара ду ҳнаҭоит "Спутник V" Индиа ахархәара аиура ахьалыршахо. Индиа ачымазара акыр аҽарҭбааны иахьыҟоу азы иаҿаԥызҽуаны ишьо алаҵаҟаҵароуп. Ари аус аҭыԥ ақәҵара – ауааԥсыра рлаҵаҟаҵараҿ ҳара ҳлагалагьы аҭыԥ аиуеит", - иҳәеит Dr. Reddy's ацхантәаҩ, адиректор Г. В. Прасад.
Индиа, урыстәылатәи алаҵа адагьы ахы ианархәоит AstraZeneca "оксфордтәи" авариант –Covieshield захьӡу, иара убасгьы аҭыԥантәи алаҵа Covaxin.
Алаҵа "Спутник V" 60 тәыла, зуааԥсыра 1,5 миллиард иҟоу рҟны иазхаҵоуп. Алаҵа ашәарҭадареи хра аманы аҟазаареи 91,6% ишынаӡо атәы шьақәнарӷәӷәоит амедицинатә журнал The Lancet ианыз акьыԥхьымҭаҿы.
Иара убас шәаԥхьар ҟалоит:
Шәазыӡырҩла арубрика "Жәлар рдоуҳа" арадио Sputnik Аԥсны аефир аҟны есхаша.